**מחשבת ישראל – מתכונת 1 אמונה וגאולה**

**הוראות לנבחן**

א. משך הבחינה: שעה וחצי (תוספת זמן 1:53).

ב. (בשאלון זה 7 פרקים.) עליך לענות על 3 פרקים בלבד כמפורט להלן. ענה על **כל חלקי השאלה!**

ג. הוראות מיוחדות: תשובות קצרות ובהירות. בסס דבריך על המקורות שלמדת.

ב. בשאלון זה שלושה חלקים: חלק ראשון – 18X2 = 36 נקודות

חלק שני - 16X3 = 48 נקודות

חלק שלישי - 16X1 = 16 נקודות סה"כ 100 נקודות  ***בהצלחה רבה !***

**חלק ראשון : פרק א – אדם מחפש את עצמו (ענה על שתי שאלות = 36 נק')**

1) א. הרב בר שאול, מצווה ולב:

" אדם זה, שהוא מצוי קרוב אצל נפשו, אפילו אם נפרמו קרומי נפשו מחמת סטיות של דעות ומעשים... אצל נפשו הוא."

1. לאיזה משני סוגי האנשים המתוארים בדברי הרב בר שאול מתייחס הקטע הנ"ל? הסבר את קביעתך.
2. מהו יתרונו של אדם זה על חברו? הסבר והדגם מחיי היומיום.

ב. ר' הלל צייטלין, על גבול שני עולמות:

" אין לך יום שבו לא תמצא החרטה מקום בליבו של אדם".

(1) מהו מקור החרטה שבליבו של האדם?

(2) מהי תגובת רוב בני האדם לחרטה, לפי צייטלין?

2) א. המהר"ל, תפארת ישראל:

"...אל יחשוב האדם בנפשו: שלום יהיה לי, אף אם אני אשב בטל מבלי עמל כלל" –

(1) מהי החשיבות של העמל בחייו של האדם?

(2) האם יש אותה חשיבות לעמל גם עבור הבהמה? הסבר.

ב. הרש"ר הירש, פירושו לספר בראשית:

מהו המסר של התפילה: "נשמה שנתת בי טהורה היא", וכיצד מוכיח זאת הרש"ר הירש מחטא אדם הראשון?

3) א. הרמב"ם, הקדמה לפירוש המשנה:

"אבל האדם יעשה מעשים רבים משתנים זה מזה, וחקרו... כי תכליתו פועל אחד בלבד, ובשבילו נברא".

(1) מהי תכלית האדם, לפי הרמב"ם? הסבר בהרחבה.

(2) כיצד עליו לחלק את יומו כדי להגיע לתכלית זו?

ב. הרב קוק, מוסר אביך:

"בכל דרכיך דעהו – צריך לבקש את הקב"ה בתוך הדברים שהוא מתנהג בהם".

כתוב **שתי** דוגמאות – אחת מדברי הרב קוק ואחת מעצמך – לבקשת הקב"ה במעשיו.

**חלק שני: פרק ב - אני מאמין (ענה על שלוש שאלות מתוך ארבע - 48 נק')**

4) א. רס"ג, הקדמה לספר אמונות ודעות:

(1) כיצד מבטל הרס"ג את דברי החושבים, שהעיון בענייני אמונה מביא לידי אפיקורסות (לְמה הוא מדמה זאת)?

(2) "דע... כי מה שאנו חוקרים ומעיינים בענייני אמונתנו הוא לשני עניינים":

מה הן **שתי** המטרות של לימוד האמונה, לפי הרס"ג?  **(סעיף ב בעמוד הבא)**

ב. הרמח"ל, הקדמה למסילת ישרים:

(1) "ואולם תולדות המנהג הזה רעות מאד לחכמים ולבלתי חכמים, כי גורם שמאלה וגם מאלה

יחסר החסידות האמתי".

מדוע, לדעת הרמח"ל, כל כך קשה למצוא בעולם אנשים שמעיינים ברצינות בענייני אמונה וחסידות?

(2) כתוב **שתי** סיבות (מתוך ארבע שהרמח"ל מביא) לחשיבות הגדולה שיש ללימודים אלו.

5) א. החזון אי"ש, אמונה וביטחון:

מרדכי ישב ליד מיטתה של אמו, השוכבת על ערש דווי (גוססת), ובתוך כדי אמירת התהילים אמר בליבו: "בע"ה, יהיה טוב, אני בטוח!"

האם זוהי מידת הביטחון, לפי החזון איש? הסבר היטב.

ב. הרב קוק, "בקשת האני עצמי":

"באים מחנכים מלומדים, מסתכלים בחיצוניות, מסיחים גם הם דעה מן האני".

(1) מהי טעותם החמורה של המחנכים, לפי דברי הרב קוק?

(2) הבא דוגמא **אחת** מדבריו לחטא דומה שנעשה בבריאת העולם. הסבר את הסיבה לכך.

6) א. הרב שמעון שקופ, הקדמה לספר שערי יושר, הרב סולובייצ'יק:

מסופר על ר' אריה לוין, כי בשעה שהתלווה אל אשתו לבדיקת רופא, שאל הרופא לסיבת בואם, וענה לו ר' אריה לוין: "הרגל של אשתי כואבת לנו".

(1) במה שונה תשובתו של ר' אריה לוין מהתפישה המקובלת של המושג "אני"?

(2) מהי הגדרתו של הרב שקופ למושג "אני", ולפי זה מהו "מימוש עצמי"?

(3) לפי הרב סולובייצ'יק, מהי הדרישה של מידת החסד מאדם שעושה חסד עם הזולת?

ב. ריה"ל, הכוזרי, מאמר שלישי:

במה עדיף, לדעת ריה"ל, אדם הכולל עצמו בציבור מאדם הדואג לעצמו בלבד?

הסבר ע"פ **אחת** מהמשלים שהוא מביא.

7) א. רמב"ם איגרת תימן, וריה"ל

מדוע מבססים ריה"ל והרמב"ם באיגרת תימן את האמונה על מעמד הר סיני?

ב. בן איש חי

(1) לפי דברי הבן, במה שונה היחס בין האם לבנה לעומת היחס בין האב לבנו?

(2) כיצד על ידי המשל מתבהרת מטרת כל הנפלאות במתן תורה?

**חלק שלישי – פרק ז' (ענה על שאלה אחת בלבד - 16 נק'):**

8) הרב קוק, אורות הקודש:

הרב חנן פורת נשאל בראיון לפני מותו: "האם אתה מפחד מהמוות"?

תשובתו היתה: "כהוא זה – לא מפחד!"

הרב חנן פעל לאורך חייו כמו שהנחה הרב קוק, ולכן לא פחד מהמוות.

א. על פי הרב קוק מהם **שני** המאפיינים לאורח חיים של האדם, שיכולים להועיל להפחתת היראה מפני המוות?

ב. הסבר כיצד הם מפחיתים את יראת המוות.

9) הרמב"ם, הלכות תשובה:

א. לדברי הרמב"ם: "הערבים הטפשים האווילים" חושבים שהעולם הבא כולל אכילה ושתיה, בגדי שש ורקמה, כלי כסף וזהב וכו'.

מהו העולם הבא לפי תפישת העולם היהודית ("חכמים ובעלי דעה")? הסבר בפירוט את חלקי התיאור.

ב. לפי הרמב"ם, מדוע לא הסבירו הנביאים בפירוט כיצד נראה העולם הבא?